Source: http://www.zenskecesty.sk/sk/temy-pre-tehotne-a-maminy/ambulantny-porod
Timestamp: 2019-02-20 22:36:47+00:00
Document Index: 11773360

Matched Legal Cases: ['§ 6', '§ 6', '§ 27', '§ 36', '§ 38', '§ 40', '§ 21']

Úvod > Témy pre tehotné a maminy > Ambulantný pôrod
Informácie o ambulantnom pôrode nájdete v zborníku [689 kB] tém seminára, ktorý prebehol 25.10.2008, v Dobrej čajovni, Mäsiarska 42, Košice
LISTINA ZÁKLADNÝCH PRÁV A SLOBÔD ako ústavný zákon v článku 8 stanovuje, že
(2) Nikoho nemožno stíhať alebo pozbaviť slobody inak než z dôvodov a spôsobom, ktorý ustanoví zákon.
Teda zásah do osobnej slobody podľa LISTINY ZÁKLADNÝCH PRÁV A SLOBÔD musí mať zákonný základ. Obmedzenie stanovené predpisom nižšej právnej sily ako je zákon (napr. metodickým pokynom alebo štandardom práce) vo svetle tejto ústavnej požiadavky neobstojí.
Z.z. č. 576/2004 - Zákon o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov
(4) Na poskytovanie zdravotnej starostlivosti sa vyžaduje informovaný súhlas (§ 6 ods. 4), ak v tomto zákone nie je ustanovené inak (§ 6 ods. 8).
b) zákonného zástupcu, opatrovníka alebo osobu, ktorá má maloleté dieťa v pestúnskej starostlivosti5) (ďalej len „zákonný zástupca“), ak osobou, ktorej sa má zdravotná starostlivosť poskytnúť, je maloleté dieťa, osoba pozbavená spôsobilosti na právne úkony alebo osoba s obmedzenou spôsobilosťou na právne úkony (ďalej len „osoba nespôsobilá dať informovaný súhlas“) a vhodným spôsobom aj osobu nespôsobilú dať informovaný súhlas.
(4) Informovaný súhlas je preukázateľný súhlas s poskytnutím zdravotnej starostlivosti, ktorému predchádzalo poučenie podľa tohto zákona. Informovaný súhlas je aj taký preukázateľný súhlas s poskytnutím zdravotnej starostlivosti, ktorému predchádzalo odmietnutie poučenia, ak v tomto zákone nie je ustanovené inak (§ 27 ods. 1, § 36 ods. 2, § 38 ods. 1, § 40 ods. 2).
(5) Informovaný súhlas dáva
(6) Ak zákonný zástupca odmietne dať informovaný súhlas, poskytovateľ môže dať návrh na súd, ak je to v záujme osoby nespôsobilej dať informovaný súhlas, ktorej sa má zdravotná starostlivosť poskytnúť. V tomto prípade súhlas súdu s poskytnutím zdravotnej starostlivosti nahrádza informovaný súhlas zákonného zástupcu. Do rozhodnutia súdu možno vykonávať len také zdravotné výkony, ktoré sú nevyhnutné na záchranu života tejto osoby.
(7) Každý, kto má právo dať informovaný súhlas, má aj právo informovaný súhlas kedykoľvek slobodne odvolať.
(8) Informovaný súhlas sa nevyžaduje v prípade
(9) Spôsob poučenia, obsah poučenia, odmietnutie poučenia, informovaný súhlas, odmietnutie informovaného súhlasu a odvolanie informovaného súhlasu sú súčasťou zápisu do zdravotnej dokumentácie (§ 21). Ak informovaný súhlas dal zákonný zástupca [odsek 5 písm. b)], súčasťou zápisu do zdravotnej dokumentácie je aj vyjadrenie osoby nespôsobilej dať informovaný súhlas s poskytnutím zdravotnej starostlivosti.
Menom novorodenca teda o odmietnutí zákroku či pokračujúcej hospitalizácii môže rozhodnúť rodič ako zákonný zástupca (5). Výnimkou z tohto pravidla je situácia popísaná v odseku (6), kedy by zákrok či hospitalizácia boli v záujme dieťaťa. O tomto sa zrejme dá polemizovať, ale určite v záujme dieťaťa je byť považované za zdravé, pokiaľ sa tak javí. Hypotetická možnosť zhoršenia stavu nepostačuje k opodstatneniu obmedzenia slobody a práva rodičov rozhodovať.
(2) Všeobecnú ambulantnú starostlivosť poskytuje poskytovateľom určený lekár so špecializáciou v špecializačnom odbore všeobecné lekárstvo a lekár so špecializáciou v špecializačnom odbore pediatria (ďalej len „všeobecný lekár“) a poskytovateľom určená sestra s príslušnou odbornou spôsobilosťou.
(3) Špecializovanú ambulantnú starostlivosť poskytuje poskytovateľom určený lekár so špecializáciou
v inom špecializačnom odbore ako všeobecné lekárstvo, zubný lekár (ďalej len „lekár špecialista“) alebo zdravotnícky pracovník s príslušnou odbornou spôsobilosťou.
(4) Domáca starostlivosť, ktorú poskytuje sestra alebo pôrodná asistentka s príslušnou odbornou spôsobilosťou metódou ošetrovateľského procesu, je domáca ošetrovateľská starostlivosť.
Aká je bežná prax v pôrodníctve v SR
Bežná prax vyzerá tak, že matka s novorodencom sú po pôrode hospitalizovaní a odchádzajú spravidla až na štvrtý deň po pôrode. V prípade cisárskeho rezu alebo iných zvláštnych okolností ešte neskôr. Lekári sa vo svojej práci opierajú o záväzné lekárske štandardy.
Počas tohto pobytu je matka hospitalizovaná na oddelení šestonedelia, kde sa sleduje jej postupné zotavovanie po pôrode a je jej poskytnutá pomoc pri nástupe laktácie a v starostlivosti o dieťa.
Novorodenec je hospitalizovaný na novorodeneckom oddelení. Dieťa postupne absolvuje základné vyšetrenia zraku, sluchu, kĺbov, obličiek, sleduje sa novorodenecká žltačka. Na štvrtý deň sa robí odber krvi z päty (vyšetrenie fenylketonúrie a funkcie štítnej žľazy) a dieťa zaočkujú proti TBC.
Ambulantný pôrod nieje voľbou pre všetky matky, ide o to aby tým ženám,
pre ktoré je najlepšou variantou, bol umožnený.
Čo je ambulantný pôrod
Ambulantný pôrod je pôrod, po ktorom matka s novorodencom odchádzajú z pôrodnice niekoľko hodín po pôrode - samozrejme vtedy, ak nie sú žiadne problémy na strane matky ani dieťaťa.
V mnohých krajinách je to bežná prax. Napríklad v Holandsku, krajine s vynikajúcim pôrodníctvom, je klasický bezproblémový pôrod v nemocnici ambulantný - matka s dieťaťom odchádzajú domov cca 3 hodiny po pôrode. Ak pôrod prebehol večer, odchádzajú ráno. Iná hospitalizácia po normálnom pôrode neexistuje. Po cisárskom reze sa ide domov na 3.deň.
Aká môže byť motivácia pre ambulantný pôrod?
Zachovanie celistvosti rodiny
Pohodlie domova, súkromie
Čo treba zabezpečiť, ak chceme rodiť ambulantne?
Dohoda s pediatrom, ktorý bude informovaný o forme pôrodu a okamžite prevezme dieťa do svojej starostlivosti. Pediater spravidla vykoná návštevu doma.
Dohoda s pôrodnou asistentkou, ktorá bude poskytovať domácu ošetrovateľskú starostlivosť.
U nás pred niekoľkými rokmi domáca ošetrovateľská starostlivosť existovala, ale žiaľ dočasne zanikla. Opäť vstáva z mŕtvych. Pre ambulantný pôrod je takáto starostlivosť nutnosťou. (V Holandsku chodí týždeň po pôrode na cca 6 hodín zdravotná sestra, ktorá kontroluje stav matky a dieťaťa, pomôže matke s kojením a ďalšou starostlivosťou o dieťa, uprace či pripraví malý obed. Okrem toho chodí každý druhý deň pôrodná asistentka, ktorá má trochu väčšie právomoci - zvykne dieťa odvážiť, sleduje novorodeneckú žltačku, atd.)
Poisťovňa Dôvera začiatkom roka 2008 na otázku ohľadom ambulantného pôrodu odpovedala: „Ambulantný pôrod a následná popôrodná domáca starostlivosť nie sú v zozname výkonov vydaných MZ SR, preto ich žiadna poisťovňa neprepláca. Tieto výkony nie sú pre veľmi vážne komplikácie matiek aj novorodencov doporučené Slovenskou gynekologicko-pôrodníckou spoločnosťou. Za hospitalizáciu rodičky dostáva zdravotnícke zariadenie paušálnu sumu podľa zmluvy so zdravotnou poisťovňou, počet hospitalizačných dní nie je podstatný.“
Union zdravotná poisťovňa, a.s. však už tohto času svojim poistenkám prepláca zdravotnú starostlivosť poskytovanú pôrodnými asistentkami - na návrh gynekológa (nejde len o ambulantné pôrody ale všeobecne o gynekologickú starostlivosť). Má sieť spolupracujúcich pôrodných asistentiek na celom Slovensku a prepláca nanajvýš 6 návštev. Je potrebné, aby gynekológ vyplnil tlačivo a poisťovňa to dostane na schválenie.
V prípade, že rodička nie je poistená v tejto poisťovni a jej poisťovňa takéto úkony neprepláca, treba sa dohodnúť s vybranou samostatnou pôrodnou asistentkou a jej služby zaplatiť.
· Dohoda s primárom Oddelenia šestonedelia – tu problém nie je, pokiaľ pôrod bol normálny a nevyskytli sa nijaké komplikácie
· Dohoda s primárom Novorodeneckého oddelenia – tu problém je !!
Vzhľadom na to, že ambulantný pôrod nie je bežnou praxou, vyvstáva niekoľko problémov, ktoré treba vyriešiť.
o V prvom rade obhájiť nárok na ambulantný pôrod. Je možné dopredu kontaktovať nemocničného právnika a informovať sa, ako na túto problematiku nahliada. Na základe právnych výňatkov uvedených vyššie by mal taký nárok uznať ako opodstatnený. O jeho názor sa dá oprieť pri debate s primárom. Samozrejme, na ambulantnom pôrode sa dá trvať iba za predpokladu, že sa nevyskytnú komplikácie u matky ani u dieťaťa, inak treba byť rozumný. Je dobré ukázať, že sme na ambulantnú formu pôrodu pripravení aj tým, že potvrdíme, že už máme zabezpečenú starostlivosť pediatra a pôrodnej asistentky.
o Treba nájsť riešenie, ako a kedy vykonať potrebné vyšetrenia novorodenca – niečo sa môže urobiť ešte v pôrodnici, niečo po dohode pediater alebo pôrodná asistentka. Trochu je problém s tým odberom krvi z päty, lebo pediatri bežne nemajú vyšetrovacie sady k tomu potrebné - prax to od nich „nepožaduje“.
Keď bude ambulantný pôrod bežnou praxou, tieto veci už budú rozchodené.
Očkovanie proti TBC (ak rodič súhlasí) má byť vykonané v štvrtý deň alebo do 6-tich týždňov veku dieťaťa. Ohľadom novorodeneckej žltačky na základe posúdenia lekára alebo pôrodnej asistentky môže byť doporučený odber krvi a opätovná hospitalizácia.
V pôrodnici Nemocnice Košice-Šaca bol ambulantný pôrod umožnený (aj keď nie celkom využitý).